Kriteriji vrednovanja u nastavi hrvatskoga jezika u višim razredima

r • • • • • •

Praćenje i ocjenjivanje

Vrednovanje se provodi u skladu s Pravilnikom o načinima, postupcima i elementima vrednovanja učenika u osnovnoj i srednjoj školi.

**Pisane provjere**

**Školske zadaće**

Tijekom školske godine pišu se **dvije školske zadaće**, koje se ocjenjuju jednom ocjenom: ocjena se odnosi na sadržaj, ostvarivanje zadane teme i zadanoga oblika, kompoziciju, stil, bogatstvo leksika, originalnost te kreativnost u obradi teme; kao i na primjenu spoznaja s područja jezika: gramatika, pravopis te slovopis, a sve primjereno dobi te u skladu s Kurikulumom za 5., 6. i 7. razred te NPIP-om u 8. razredu.

**Ispiti znanja sa zadacima objektivnoga tipa (ZOT)**

Tijekom školske godine pišu se **najmanje dvije**, a **najviše pet pisanih provjera sa zadacima objektivnoga tipa,** ovisno o razredu.

Broj pisanih provjera ovisi o broju nastavnih cjelina/tema u pojedinom razredu te o potrebama razrednih odjela.

Učitelj tijekom godine, na svakom satu obavješćuje učenike o opsegu sadržaja i odgojno-obrazovnim ishodima koje učenici trebaju ostvariti i koji će se provjeravati u pisanim provjerama.

Skala bodova i ocjena kreira se prije pisanja provjere i tijekom pripreme za provjeru učenici se upoznaju s njom, kao i sa sadržajem i tipovima zadataka.

Pisane provjere sa zadacima objektivnoga tipa vrednuju se, u pravilu, prema sljedećoj bodovnoj skali: nedovoljan - najmanje 39% bodova dovoljan - od 40 % do 59 % bodova dobar - od 60 % do 74 % bodova

vrlo dobar - od 75 % do 89 % bodova odličan - od 90 % do 100 % bodova.

Iznimno, zbog obima gradiva koje se provjerava, njegove zahtjevnosti, napredovanju učenika u pojedinome razrednome odjelu ili nekim drugim objektivnim čimbenicima, bodovna skala može biti i promijenjena do 10%, o čemu se učenici obavješćuju prije provjere, tijekom uvježbavanja gradiva i pripreme za provjeru, i ta se promjena čini radi motivacije učenika za budući što uspješniji aktivnost i rezultate.

**Usmene provjere**

Usmena provjera može se provesti s prethodnom najavom ili bez nje.

Učenik se za usmenu provjeru može javiti i samoinicijativno. Učitelj će ga ispitati prvom prilikom kad je planirao provesti usmenu provjeru znanja. Prednost pri usmenome ispitivanju imaju učenici koji još nisu biti ispitani i koji se prvi jave za provjeru.

Učitelj tijekom obrade i uvježbavanja upoznaje učenike s ishodima, opsegom, načinom provjere i tipovima zadataka kojima će provjeravati ostvarenost ishoda.

Dijelom usmene provjere smatra se i rješavanje kratkih zadataka na ploči ili u bilježnici.

KRITERIJI VREDNOVANJA U NASTAVI HRVATSKOGA JEZIKA ZA 5. RAZRED

|  |  |  |  |  |
| --- | --- | --- | --- | --- |
| **Nastavno područje: HRVATSKI JEZIK I KOMUNIKACIJA** | | | | |
| **ODGOJNO- OBRAZOVNI ISHOD** | **RAZINA USVOJENOSTI ISHODA I RAZRAĐENIH ISHODA** | | | |
| **DOVOLJNA** | **DOBRA** | **VRLO DOBRA** | **ODLIČNA** |
| **HJ A.5.1.**  **Učenik govori i razgovara u skladu s interesima, potrebama i iskustvom.** | **- rijetko primjenjuje različite govorne činove i uz pomoć učitelja pripovijeda kronološki** | **- povremeno primjenjuje različite govorne činove i djelomično samostalno pripovijeda kronološki** | **- uglavnom primjenjuje različite govorne činove i uglavnom samostalno pripovijeda kronološki** | **- redovito primjenjuje različite govorne činove i samostalno pripovijeda kronološki** |
| * uz pomoć učitelja prepoznaje različite svrhe govorenja (osobna i javna) i tek na poticaj učitelja primjenjuje različite govorne činove (zahtjev, isprika, zahvala i poziv) * na poticaj učitelja povremeno odgovara na pitanja učitelja i povremeno razgovara o svakodnevnim događajima, ne postavlja pitanja kako bi došao do informacije * uz pomoć učitelja slabo usmeno opisuje prema zadanoj strukturi i modelu, poštuje temu * slabo i uz pomoć učitelja (smjernica i potpitanja) usmeno pripovijeda kronološki nižući događaje, ne služi se govornim vrednotama za zadržavanje pozornosti slušatelja * slabo razgovjetno govori i slabo točno intonira rečenice, povremeno točno intonira rečenicu ponavljajući za učiteljem | - povremeno prepoznaje različite svrhe govorenja (osobna i javna) te djelomično primjenjuje različite govorne činove (zahtjev, isprika, zahvala i poziv)   * na poticaj učitelja razgovara o svakodnevnim događajima i postavlja pitanja kako bi došao do informacije * djelomično samostalno usmeno opisuje prema zadanoj strukturi i smjernicama, poštuje temu, opisuje kratko i uglavnom logično   djelomično samostalno usmeno pripovijeda kronološki nižući događaje, pripovijeda kratko i uglavnom logično, rijetko se služi govornim vrednotama za zadržavanje pozornosti slušate   * djelomično razgovjetno govori i djelomično točno intonira rečenice, može točno intonirati rečenicu ponavljajući za učiteljem | - uglavnom samostalno prepoznaje različite svrhe govorenja (osobna i javna) te uglavnom samostalno primjenjuje različite govorne činove (zahtjev, isprika, zahvala i poziv)  - povremeno samostalno potiče razgovor, odgovara na pitanja i postavlja pitanja kako bi došao do informacije  - uglavnom samostalno usmeno opisuje prema zadanoj strukturi i smjernicama, poštuje temu, uglavnom opisuje logično, iscrpno i zanimljivo  - uglavnom samostalno usmeno pripovijeda kronološki nižući događaje, pripovijeda logično, iscrpno i zanimljivo, povremeno se služi govornim vrednotama za zadržavanje pozornosti slušatelja  - uglavnom razgovjetno govori i uglavnom točno intonira rečenice, uglavnom točno intonira rečenicu bez pomoći učitelja | -samostalno prepoznaje različite svrhe govorenja (osobna i javna) te samostalno i spontano primjenjuje različite govorne činove (zahtjev, isprika, zahvala i poziv)   * često samostalno potiče razgovor, odgovara na pitanja i postavlja pitanja kako bi došao do informacije * samostalno usmeno opisuje prema zadanoj strukturi i smjernicama, poštuje temu, opisuje logično, iscrpno i zanimljivo, pokazuje bogatstvo leksika i teži originalnosti * samostalno usmeno pripovijeda kronološki nižući događaje, pripovijeda logično, iscrpno i zanimljivo, služi se govornim vrednotama za zadržavanje pozornosti slušatelja * razgovjetno govori i samostalno točno intonira rečenice |
| **HJ A.5.2.**  **Učenik sluša tekst, izdvaja ključne riječi i objašnjava značenje teksta** | **- sluša tekst, slabo izdvaja ključne riječi i uz pomoć učitelja piše bilješke** | **- sluša tekst, djelomično samostalno izdvaja ključne riječi i piše bilješke** | **- sluša tekst, samostalno i uglavnom uspješno izdvaja ključne riječi, uglavnom samostalno piše bilješke te prepričava tekst** | **- sluša tekst, vrlo uspješno izdvaja ključne riječi, samostalno piše bilješke, uspješno prepričava tekst** |
| * uz višestruke poticaje sluša tekst * uvijek uz pomoć učitelja odgovara na pitanja učitelja o sadržaju slušanoga teksta * uz pomoć učitelja izdvaja ključne riječi te piše kratke i djelomično jasne bilješke o slušanome tekstu, uz pomoć učitelja razlikuje bitno od nebitnoga * uz pomoć učitelja djelomično jasno i logično prepričava slušani tekst služeći se bilješkama * rijetko točno objašnjava nepoznate riječi na temelju vođenoga razgovora * značenje riječi u rječniku traži na poticaj učitelja | * uz početni poticaj sluša tekst * uz povremenu pomoć učitelja prepričava i objašnjava sadržaj slušanoga teksta * uz povremenu pomoć učitelja izdvaja ključne riječi te piše uglavnom jasne kratke bilješke o slušanome tekstu, uz povremenu pomoć učitelja razlikuje bitno od nebitnoga * uz povremenu pomoć učitelja uglavnom jasno i logično prepričava slušani tekst služeći se bilješkama * djelomično točno objašnjava nepoznate riječi na temelju vođenoga razgovora * povremeno samostalno traži značenje riječi u rječniku | * uz početni poticaj pažljivo sluša tekst * samostalno prepričava i objašnjava sadržaj slušanoga teksta * uglavnom samostalno izdvaja ključne riječi i piše jasne kratke bilješke o slušanome tekstu, uglavnom razlikuje bitno od nebitnoga * samostalno, uglavnom jasno i logično prepričava slušani tekst služeći se bilješkama * uglavnom točno objašnjava nepoznate riječi na temelju vođenoga razgovora * uglavnom samostalno traži značenje riječi u rječniku | * uz početni poticaj pažljivo i aktivno sluša tekst * samostalno prepričava i objašnjava sadržaj slušanoga teksta, postavlja pitanja o tekstu * samostalno izdvaja ključne riječi i piše jasne bilješke o slušanome tekstu, razlikuje bitno od nebitnoga * samostalno, jasno i logično prepričava slušani tekst služeći se bilješkama * redovito točno objašnjava nepoznate riječi na temelju vođenoga razgovora * samostalno traži značenje riječi u rječniku |
| **HJ A.5.3.**  **Učenik čita tekst, izdvaja ključne riječi i objašnjava značenje teksta.** | **- otežano čita tekst, djelomično uz pomoć izdvaja ključne riječi i piše bilješke** | **- čita tekst, djelomično samostalno izdvaja ključne riječi i piše bilješke** | **- čita tekst, uglavnom uspješno izdvaja ključne riječi, uglavnom samostalno piše bilješke te prepričava tekst** | **- čita tekst, vrlo uspješno izdvaja ključne riječi, samostalno piše bilješke, uspješno prepričava tekst** |
| * slabo, uz pomoć učitelja prepoznaje svrhu čitanja (osobna i javna)   -uz pomoć učitelja uočava sastavne elemente grafičke strukture teksta (naslov, podnaslove, fotografije i/ili ilustracije)   * naglas čita tekst uz često zastajkivanje ili pogrešno izgovaranje višesložnih riječi, ne poštuje rečeničnu intonaciju * uglavnom točno odgovara na pitanja učitelja o sadržaju pročitanoga teksta * uz pomoć učitelja izdvaja ključne riječi i piše kratke i djelomično jasne bilješke o pročitanome tekstu, uz pomoć učitelja razlikuje bitno od nebitnoga * rijetko jasno i logično prepričava pročitani tekst služeći se bilješkama * rijetko točno objašnjava nepoznate riječi na temelju vođenoga razgovora i zaključivanja iz konteksta * uz pomoć učitelja služi se sadržajem i kazalom pojmova u traženju informacija * uz pomoć učitelja služi se osnovnim tehnikama pretraživanja interneta i knjižničnih kataloga grafičke strukture teksta (naslov, podnaslove, fotografije i/ili ilustracije) | * djelomično samostalno prepoznaje svrhu čitanja   -djelomično samostalno uočava sastavne elemente grafičke strukture teksta (naslov, podnaslove, fotografije i/ili ilustracije)   * naglas čita tekst uz povremeno zastajkivanje kod višesložnih riječi, povremeno ne poštuje rečeničnu intonaciju * uz povremenu pomoć učitelja prepričava i objašnjava sadržaj pročitanoga teksta * djelomično samostalno izdvaja ključne riječi i piše uglavnom jasne kratke bilješke o pročitanome tekstu, uz povremenu pomoć učitelja razlikuje bitno od nebitnoga * djelomično jasno i logično prepričava pročitani tekst služeći se bilješkama * djelomično točno objašnjava nepoznate riječi na temelju vođenoga razgovora i zaključivanja iz konteksta * djelomično se samostalno služi sadržajem i kazalom pojmova u traženju informacija * djelomično se samostalno služi osnovnim tehnikama pretraživanja interneta i knjižničnih kataloga grafičke strukture teksta (naslov, podnaslove, fotografije i/ili ilustracije) | * uglavnom samostalno prepoznaje svrhu čitanja   -uglavnom samostalno uočava sastavne elemente grafičke strukture teksta (naslov, podnaslove, fotografije i/ili ilustracije)   * naglas čita tekst fluentno i točno, poštuje rečeničnu intonaciju, ali bez izražajnosti * uglavnom samostalno prepričava i uglavnom točno objašnjava sadržaj pročitanoga teksta   - uglavnom samostalno izdvaja ključne riječi i piše jasne kratke bilješke o pročitanome tekstu, uglavnom razlikuje bitno od nebitnoga  - uglavnom samostalno, uglavnom jasno i logično prepričava pročitani tekst služeći se bilješkama   * uglavnom točno objašnjava nepoznate riječi na temelju vođenoga razgovora i zaključivanja iz konteksta * uglavnom se samostalno služi sadržajem i kazalom pojmova u traženju informacija   - uglavnom se samostalno služi osnovnim tehnikama pretraživanja interneta i knjižničnih kataloga (naslov, podnaslove, fotografije i/ili ilustracije) | * samostalno prepoznaje svrhu čitanja   -samostalno uočava sastavne elemente grafičke strukture teksta   * naglas čita tekst fluentno i točno, poštuje rečeničnu intonaciju, u čitanju postiže izražajnost * samostalno prepričava i objašnjava sadržaj pročitanoga teksta, postavlja pitanja o tekstu   - samostalno izdvaja ključne riječi i piše jasne kratke bilješke o pročitanome tekstu, razlikuje bitno od nebitnoga  - samostalno jasno i logično prepričava pročitani tekst služeći se bilješkama  - redovito točno objašnjava nepoznate riječi na temelju vođenoga razgovora i zaključivanja iz konteksta  - samostalno se služi sadržajem i kazalom pojmova u traženju informacija  -samostalno se služi osnovnim tehnikama pretraživanja interneta i knjižničnih katalog |
| **HJ A.5.4.**  **Učenik piše tekstove trodijelne strukture u skladu s temom.** | **- piše pripovjedne tekstove trodijelne strukture ne postižući cjelovitost teksta i stilsku ujednačenost** | **- piše pripovjedne tekstove trodijelne strukture djelomično postižući cjelovitost teksta i stilsku ujednačenost** | **- piše pripovjedne tekstove trodijelne strukture uglavnom postižući cjelovitost teksta i stilsku ujednačenost** | **- piše pripovjedne tekstove trodijelne strukture postižući cjelovitost teksta i stilsku ujednačenost** |
| * uz pomoć i vodstvo učitelja utvrđuje temu: čita i istražuje o temi u različitim izvorima, teško povezuje temu sa stečenim znanjem i iskustvom * uz pomoć učitelja piše bilješke o temi: u natuknicama navodi podteme razrađujući temu, bilješke su neuredne i slabo pregledne * uz pomoć učitelja prema modelu piše tekst trodijelne strukture u skladu sa slobodno odabranom ili zadanom temom ne postižući cjelovitost teksta i stilsku ujednačenost   - prema modelu opisuje osobu ne postižući cjelovitost teksta i stilsku ujednačenost   * uz pomoć učitelja (smjernica i potpitanja) pripovijeda kronološki nižući događaje, slabo postiže ulančanost rečenica * uz pomoć učitelja služi se novim riječima koje je čuo ili pročitao istražujući o temi * na poticaj i uz pomoć učitelja provjerava točnost informacija * rijetko točno citira i rijetko točno navodi ime autora * rijetko točno piše veliko početno slovo u jednorječnim i višerječnim imenima (vlastite imenice i posvojni pridjevi) u poznatim primjerima * uz pomoć učitelja služi se pravopisom radi poštivanja pravopisne norme * rijetko piše u skladu s usvojenim gramatičkim i pravopisnim pravilima vodi ime autora | -uz povremenu pomoć učitelja utvrđuje temu: čita i istražuje o temi u različitim izvorima, djelomično povezuje temu sa stečenim znanjem i iskustvom   * djelomično samostalno piše bilješke o temi: u natuknicama navodi podteme razrađujući temu, bilješke su djelomično uredne i djelomično pregledne * prema smjernicama piše tekst trodijelne strukture u skladu sa slobodno odabranom ili zadanom temom djelomično postižući cjelovitost teksta i stilsku ujednačenost * prema smjernicama opisuje osobu djelomično postižući cjelovitost teksta i stilsku ujednačenost * uglavnom samostalno pripovijeda kronološki nižući događaje, djelomično postiže ulančanost rečenica * na poticaj učitelja služi se novim riječima koje je čuo ili pročitao istražujući o temi   -na poticaj učitelja provjerava točnost informacija   * djelomično točno citira i navodi ime autora * djelomično točno piše veliko početno slovo u jednorječnim i višerječnim imenima (vlastite imenice i posvojni pridjevi) u poznatim primjerima * na poticaj učitelja služi se pravopisom radi poštivanja pravopisne norme * djelomično točno piše u skladu s usvojenim gramatičkim i pravopisnim pravilima | * uglavnom samostalno utvrđuje temu: čita i istražuje o temi u različitim izvorima, uglavnom povezuje temu sa stečenim znanjem i iskustvom * uglavnom samostalno piše bilješke o temi: u natuknicama navodi podteme razrađujući temu, bilješke su uglavnom uredne i pregledne * prema smjernicama piše tekst trodijelne strukture u skladu sa slobodno odabranom ili zadanom temom uglavnom postižući cjelovitost teksta i stilsku ujednačenost * prema smjernicama opisuje osobu uglavnom postižući cjelovitost teksta i stilsku ujednačenost * pripovijeda kronološki nižući događaje uglavnom povezujući rečenice tako da sljedeća proizlazi iz prethodne * uglavnom se samostalno služi novim riječima koje je čuo ili pročitao istražujući o temi * uglavnom samostalno provjerava točnost informacija * uglavnom točno citira i navodi ime autora * uglavnom točno piše veliko početno slovo u jednorječnim i višerječnim imenima (vlastite imenice i posvojni pridjevi) u poznatim i nepoznatim primjerima * uglavnom se samostalno služi pravopisom radi poštivanja pravopisne norme * uglavnom točno piše u skladu s usvojenim gramatičkim i pravopisnim pravilima | - samostalno utvrđuje temu: čita i istražuje o temi u različitim izvorima, povezuje temu sa stečenim znanjem i iskustvom   * samostalno piše bilješke o temi: u natuknicama navodi podteme razrađujući temu, vodi bilješke uredno i pregledno * prema vlastitome planu piše tekst trodijelne strukture u skladu sa slobodno odabranom ili zadanom temom postižući cjelovitost teksta i stilsku ujednačenost, pokazuje bogatstvo leksika i teži originalnosti * izrađuje vlastiti plan opisa te opisuje osobu navodeći pojedinosti i iskazujući svoj doživljaj osobe * pripovijeda kronološki nižući događaje povezujući rečenice tako da sljedeća proizlazi iz prethodne * samostalno se služi novim riječima koje je čuo ili pročitao istražujući o temi   -samostalno provjerava točnost informacija   * točno citira i navodi ime autora * točno piše veliko početno slovo u jednorječnim i višerječnim imenima (vlastite imenice i posvojni pridjevi) u poznatim i nepoznatim primjerima * samostalno se služi pravopisom radi poštivanja pravopisne norme * piše u skladu s usvojenim gramatičkim i pravopisnim pravilima |
| **HJ A.5.5.**  **Učenik oblikuje tekst i primjenjuje znanja o promjenjivim i nepromjenjivim riječima na oglednim i čestim primjerima.** | **- slabo razlikuje vrste promjenjivih i nepromjenjivih riječi na oglednim i čestim primjerima u oblikovanju teksta** | **- djelomično razlikuje vrste promjenjivih i nepromjenjivih riječi na oglednim i čestim primjerima u oblikovanju teksta** | **- uglavnom razlikuje vrste promjenjivih i nepromjenjivih riječi na oglednim i čestim primjerima u oblikovanju teksta** | **- razlikuje vrste promjenjivih i nepromjenjivih riječi na oglednim i čestim primjerima u oblikovanju teksta** |
| -slabo razlikuje morfološke kategorije kojima se uspostavljaju veze među riječima: rod, broj, padež, lice i vrijeme   * uz pomoć učitelja prepoznaje infinitiv, glagolski pridjev radni, pomoćne glagole * uz pomoć učitelja izriče prezent, perfekt i futur I. * uz pomoć učitelja razlikuje opće i vlastite imenice, opisne, posvojne i gradivne pridjeve * uz pomoć učitelja uočava padeže kao različite oblike iste riječi na čestim i oglednim primjerima * prema modelu provodi stupnjevanje pridjeva na uporabnoj razini   - slabo provodi glasovne promjene u prototipnim riječima  - uz pomoć učitelja razlikuje nepromjenjive riječi u službi: izricanja okolnosti radnje, odnosa među riječima i povezivanja i preoblike rečenice | * djelomično razlikuje morfološke kategorije kojima se uspostavljaju veze među riječima: rod, broj, padež, lice i vrijeme * djelomično samostalno prepoznaje infinitiv, glagolski pridjev radni, pomoćne glagole * djelomično samostalno izriče prezent, perfekt i futur I. * djelomično samostalno razlikuje opće i vlastite imenice, opisne, posvojne i gradivne pridjeve * djelomično samostalno uočava padeže kao različite oblike iste riječi na čestim i oglednim primjerima * djelomično točno provodi stupnjevanje pridjeva na uporabnoj razini * djelomično provodi glasovne promjene u riječima * djelomično samostalno razlikuje nepromjenjive riječi u službi: izricanja okolnosti radnje, odnosa među riječima i povezivanja i preoblike rečenice | -uglavnom razlikuje morfološke kategorije kojima se uspostavljaju veze među riječima: rod, broj, padež, lice i vrijeme  - uglavnom samostalno infinitiv, glagolski pridjev radni, pomoćne glagole  - uglavnom samostalno izriče prezent, perfekt i futur I.  - uglavnom samostalno razlikuje opće i vlastite imenice, opisne, posvojne i gradivne pridjeve   * uglavnom samostalno uočava padeže kao različite oblike iste riječi na čestim i oglednim primjerima * uglavnom točno provodi stupnjevanje pridjeva na uporabnoj razini * uglavnom provodi (i, gdje je potrebno, bilježi) glasovne promjene u riječima * uglavnom samostalno razlikuje nepromjenjive riječi u službi: izricanja okolnosti radnje, odnosa među riječima i povezivanja i preoblike rečenice | -razlikuje morfološke kategorije kojima se uspostavljaju veze među riječima: rod, broj, padež, lice i vrijeme  - samostalno prepoznaje infinitiv, glagolski pridjev radni, pomoćne glagole   * samostalno izriče prezent, perfekt i futur I. * samostalno razlikuje opće i vlastite imenice, opisne, posvojne i gradivne pridjeve * samostalno uočava padeže kao različite oblike iste riječi na čestim i oglednim primjerima * samostalno i točno provodi stupnjevanje pridjeva na uporabnoj razini * samostalno i točno provodi (i, gdje je potrebno, bilježi) glasovne promjene u riječima * samostalno razlikuje nepromjenjive riječi u službi: izricanja okolnosti radnje, odnosa među riječima i povezivanja i preoblike rečenice |
| **HJ A.5.6.**  **Učenik uočava jezičnu raznolikost hrvatskoga jezika u užem i širem okružju.** | **- rijetko prepoznaje komunikacijske situacije koje zahtijevaju uporabu standardnoga jezika** | **- povremeno prepoznaje komunikacijske situacije koje zahtijevaju uporabu standardnoga jezika** | **- uglavnom prepoznaje komunikacijske situacije koje zahtijevaju uporabu standardnoga jezika** | **- redovito prepoznaje komunikacijske situacije koje zahtijevaju uporabu standardnoga jezika** |
| * odgovara na učiteljeva pitanja o službenoj ulozi i uporabi hrvatskoga jezika i latiničnoga pisma u Republici Hrvatskoj * uz pomoć učitelja razlikuje hrvatski standardni jezik od materinskoga jezika, drugoga jezika i jezika nacionalnih manjina * uz pomoć učitelja uspoređuje vlastiti mjesni govor i narječje s hrvatskim standardnim jezikom * uz pomoć učitelja prepoznaje i izdvaja riječi mjesnoga govora i narječja, razgovornoga jezika te ih zamjenjuje riječima hrvatskoga standardnog jezika * slabo razlikuje vlastiti mjesni govor i narječje od drugih govora i narječja narječje s hrvatskim standardnim jezikom | * djelomično samostalno objašnjava službenu ulogu i uporabu hrvatskoga jezika i latiničnoga pisma u Republici Hrvatskoj * djelomično samostalno razlikuje hrvatski standardni jezik od materinskoga jezika, drugoga jezika i jezika nacionalnih manjina te ih prepoznaje u primjerima * djelomično samostalno uspoređuje vlastiti mjesni govor i narječje s hrvatskim standardnim jezikom * djelomično samostalno prepoznaje i izdvaja riječi mjesnoga govora i narječja, razgovornoga jezika te ih zamjenjuje riječima hrvatskoga standardnog jezika * djelomično razlikuje vlastiti mjesni govor i narječje od drugih govora i narječja, uspoređuje vlastiti mjesni govor i narječje s hrvatskim standardnim jezikom | * uglavnom samostalno objašnjava službenu ulogu i uporabu hrvatskoga jezika i latiničnoga pisma u Republici Hrvatskoj * uglavnom samostalno razlikuje hrvatski standardni jezik od materinskoga jezika, drugoga jezika i jezika nacionalnih manjina te uglavnom samostalno navodi primjere * uglavnom samostalno uspoređuje vlastiti mjesni govor i narječje s hrvatskim standardnim jezikom * uglavnom samostalno prepoznaje i izdvaja riječi mjesnoga govora i narječja, razgovornoga jezika te ih zamjenjuje riječima hrvatskoga standardnog jezika * uglavnom razlikuje vlastiti mjesni govor i narječje od drugih govora i narječja | * samostalno objašnjava službenu ulogu i uporabu hrvatskoga jezika i latiničnoga pisma u Republici Hrvatskoj * samostalno razlikuje hrvatski standardni jezik od materinskoga jezika, drugoga jezika i jezika nacionalnih manjina te navodi primjere samostalno * samostalno uspoređuje vlastiti mjesni govor i narječje s hrvatskim standardnim jezikom * samostalno prepoznaje i izdvaja riječi mjesnoga govora i narječja, razgovornoga jezika te ih zamjenjuje riječima hrvatskoga standardnog jezika * razlikuje vlastiti mjesni govor i narječje od drugih govora i narječja |

|  |  |  |  |  |
| --- | --- | --- | --- | --- |
| **Nastavno područje: KNJIŽEVNOST I STVARALAŠTVO** | | | | |
| **ODGOJNO- OBRAZOVNI ISHOD** | **RAZINA USVOJENOSTI ISHODA I PODISHODA** | | | |
| **DOVOLJNA** | **DOBRA** | **VRLO DOBRA** | **ODLIČNA** |
| **HJ B.5.1. Učenik obrazlaže doživljaj književnoga teksta, objašnjava uočene ideje povezujući tekst sa svijetom oko sebe.** | **- izražava**  **emocionalni doživljaj i slabo razumijevanje književnoga teksta** | **- izražava emocionalni doživljaj**  **i djelomično razumijevanje književnoga teksta** | **- izražava emocionalni doživljaj i uglavnom točno razumijevanje književnoga teksta** | **- izražava emocionalni doživljaj i točno razumijevanje književnoga teksta** |
| * na poticaj učitelja slabo izražava doživljaj o književnome tekstu * rijetko izražava vlastite osjećaje, stavove i vrijednosti u vezi s pročitanim tekstom * rijetko komentira i obrazlaže vlastito razumijevanje književnoga teksta * uz pomoć učitelja prepoznaje glavne ideje i problematiku književnoga teksta | * povremeno izražava doživljaj o književnome tekstu * povremeno izražava vlastite osjećaje, stavove i vrijednosti u vezi s pročitanim * povremeno komentira i obrazlaže vlastito razumijevanje književnoga teksta * djelomično samostalno prepoznaje glavne ideje i problematiku književnoga teksta te ih povezuje sa stvarnošću | * uglavnom redovito izražava doživljaj o književnome tekstu * uglavnom redovito izražava vlastite osjećaje, stavove i vrijednosti u vezi s pročitanim * uglavnom redovito komentira i obrazlaže vlastito razumijevanje književnoga teksta * uglavnom samostalno prepoznaje glavne ideje i problematiku književnoga teksta te ih povezuje sa stvarnošću | * redovito izražava doživljaj o književnome tekstu * redovito izražava vlastite osjećaje, stavove i vrijednosti u vezi s pročitanim tekstom * redovito komentira i obrazlaže vlastito razumijevanje književnoga teksta * samostalno prepoznaje glavne ideje i problematiku književnoga teksta te ih povezuje sa stvarnošću |
| **HJ B.5.2. Učenik razlikuje temeljna žanrovska obilježja književnoga teksta.** | **- slabo razlikuje temeljna žanrovska obilježja na osnovi tematike i strukture teksta na poznatim primjerima** | **- djelomično razlikuje temeljna žanrovska obilježja na osnovi tematike i strukture teksta na poznatim primjerima** | **- uglavnom razlikuje temeljna žanrovska obilježja na osnovi tematike i strukture teksta na poznatim i novim primjerima** | **- razlikuje temeljna žanrovska obilježja na osnovi tematike i strukture teksta na poznatim i novim primjerima** |
| * uočava književnost kao umjetnost riječi te uz pomoć učitelja objašnjava razliku između književnih i ostalih tekstova * uz pomoć učitelja razlikuje tekstove prema poetskim, proznim i dramskim obilježjima na osnovi tematike, likova i načina izlaganja, strukture teksta   - uz pomoć učitelja primjenjuje temeljna književnoteorijska znanja (zvučnost i ritmičnost, stih, strofa; pripovijedanje o događajima, opisivanje, dijalog; sceničnost dramskoga teksta, dijalog, monolog, didaskalije) na konkretnim primjerima  - uz pomoć učitelja djelomično prepoznaje jezično-stilska obilježja književnoga teksta na konkretnim primjerima: preneseno značenje, pjesnička slika, epitet, usporedba | * uočava književnost kao umjetnost riječi te djelomično samostalno objašnjava razliku između književnih i ostalih tekstova navodeći primjere * djelomično samostalno razlikuje tekstove prema poetskim, proznim i dramskim obilježjima na osnovi tematike, likova i načina izlaganja, strukture teksta * djelomično samostalno primjenjuje temeljna književnoteorijska znanja (zvučnost i ritmičnost, stih, strofa; pripovijedanje o događajima, opisivanje, dijalog; sceničnost dramskoga teksta, dijalog, monolog, didaskalije) na konkretnim primjerima * djelomično samostalno prepoznaje jezično-stilska obilježja književnoga teksta na konkretnim primjerima: preneseno značenje, pjesnička slika, epitet, usporedba | * uočava književnost kao umjetnost riječi te uglavnom samostalno objašnjava razliku između književnih i ostalih tekstova navodeći primjere * uglavnom samostalno razlikuje tekstove prema poetskim, proznim i dramskim obilježjima na osnovi tematike, likova i načina izlaganja, strukture teksta * uglavnom samostalno primjenjuje temeljna književnoteorijska znanja (zvučnost i ritmičnost, stih, strofa; pripovijedanje o događajima, opisivanje, dijalog; sceničnost dramskoga teksta, dijalog, monolog, didaskalije) na konkretnim primjerima * uglavnom samostalno prepoznaje jezično-stilska obilježja književnoga teksta na konkretnim primjerima: preneseno značenje, pjesnička slika, epitet, usporedba | - samostalno primjenjuje temeljna književnoteorijska znanja (zvučnost i ritmičnost, stih, strofa; pripovijedanje o događajima, opisivanje, dijalog; sceničnost dramskoga teksta, dijalog, monolog, didaskalije) na konkretnim primjerima   * uglavnom samostalno razlikuje tekstove prema poetskim, proznim i dramskim obilježjima na osnovi tematike, likova i načina izlaganja, strukture teksta * samostalno primjenjuje temeljna književnoteorijska znanja (zvučnost i ritmičnost, stih, strofa; pripovijedanje o događajima, opisivanje, dijalog; sceničnost dramskoga teksta, dijalog, monolog, didaskalije) na konkretnim primjerima   - samostalno prepoznaje jezično- stilska obilježja književnoga teksta na konkretnim primjerima: preneseno značenje, pjesnička slika, epitet, usporedba |
| **HJ B.5.3.**  **Učenik obrazlaže vlastiti izbor književnoga teksta.** | Književnoteorijska znanja u službi su proširivanja vlastitog iskustva čitanja i razvijanja pozitivnoga stava prema čitanju. Ne vrednuje se sam odabir niti čitateljski ukus, nego obrazloženje zasnovano na čitateljskom iskustvu i usvojenim spoznajama, prema ishodima i kriterijima vrednovanja ishoda HJ B.5.1. i HJ B.5.2. | | | |
| **HJ B.5.4.**  **Učenik se stvaralački izražava prema vlastitome interesu potaknut različitim iskustvima i doživljajima književnoga teksta.** | Ishod se prati i ne podliježe vrednovanju. Učitelj cijeni učenikovu samostalnost i poštuje njegove mogućnosti. Učenik predstavlja uradak razrednomu odjelu, a učitelj ga može nagraditi ocjenom za izniman trud. | | | |

|  |  |  |  |  |
| --- | --- | --- | --- | --- |
| **Nastavno područje: KULTURA I MEDIJI** | | | | |
| **ODGOJNO- OBRAZOVNI ISHOD** | **RAZINA USVOJENOSTI ISHODA I PODISHODA** | | | |
| **DOVOLJNA** | **DOBRA** | **VRLO DOBRA** | **ODLIČNA** |
| **HJ C.5.1.**  **Učenik razlikuje tiskane medijske tekstove i izdvaja tekstove / sadržaje koji promiču pozitivne vrijednosti.** | **- uz pomoć učitelja nabraja sadržajne i grafičke elemente tiskanoga medijskoga teksta te prepoznaje pozitivne vrijednosti u medijskim tekstovima** | **- djelomično samostalno nabraja sadržajne i grafičke elemente tiskanoga medijskoga teksta te prepoznaje pozitivne vrijednosti u medijskim tekstovima** | **- uglavnom samostalno nabraja sadržajne i grafičke elemente tiskanoga medijskoga teksta te prepoznaje pozitivne vrijednosti u medijskim tekstovima** | **- samostalno nabraja sadržajne i grafičke elemente tiskanoga medijskoga teksta te prepoznaje pozitivne vrijednosti u medijskim tekstovima** |
| * uz pomoć učitelja razlikuje tiskane medijske tekstove prema učestalosti izlaženja (dnevne novine, tjedne, mjesečne i godišnje časopise) * uz pomoć učitelja uočava uporabu i organizaciju pojedinih sadržajnih   i grafičkih elemenata u različitim tiskanim medijskim tekstovima radi prenošenja poruke   * uz pomoć učitelja prepoznaje kako se grafičkim elementima (naslov, nadnaslov, podnaslov, fotografija/ilustracija, okvir) oblikuje značenje medijske poruke i stvara željeni učinak na primatelja * uz pomoć učitelja izdvaja sadržaje koji promiču pozitivne vrijednosti i potiču pozitivne komunikacijske obrasce | * djelomično samostalno razlikuje tiskane medijske tekstove prema učestalosti izlaženja (dnevne novine, tjedne, mjesečne i godišnje časopise) * djelomično samostalno uočava uporabu i organizaciju pojedinih sadržajnih   i grafičkih elemenata u različitim tiskanim medijskim tekstovima radi prenošenja poruke   * djelomično samostalno prepoznaje kako se grafičkim elementima (naslov, nadnaslov, podnaslov, fotografija/ilustracija, okvir) oblikuje značenje medijske poruke i stvara željeni učinak na primatelja * djelomično samostalno izdvaja sadržaje koji promiču pozitivne vrijednosti i potiču pozitivne komunikacijske obrasce | - uglavnom samostalno razlikuje tiskane medijske tekstove prema učestalosti izlaženja (dnevne novine, tjedne, mjesečne i godišnje časopise)  - uglavnom samostalno uočava uporabu i organizaciju pojedinih sadržajnih i grafičkih elemenata u različitim tiskanim medijskim tekstovima radi prenošenja poruke  - uglavnom samostalno prepoznaje kako se grafičkim elementima (naslov, nadnaslov, podnaslov, fotografija/ilustracija, okvir) oblikuje značenje medijske poruke i stvara željeni učinak na primatelja  - uglavnom samostalno izdvaja sadržaje koji promiču pozitivne vrijednosti i potiču pozitivne komunikacijske obrasce | - samostalno razlikuje tiskane medijske tekstove prema učestalosti izlaženja (dnevne novine, tjedne, mjesečne i godišnje časopise)  - samostalno uočava uporabu i organizaciju pojedinih sadržajnih i grafičkih elemenata u različitim tiskanim medijskim tekstovima radi prenošenja poruke  - samostalno prepoznaje kako se grafičkim elementima (naslov, nadnaslov, podnaslov, fotografija/ilustracija, okvir) oblikuje značenje medijske poruke i stvara željeni učinak na primatelja  - samostalno izdvaja sadržaje koji promiču pozitivne vrijednosti i potiču pozitivne komunikacijske obrasce |
| **HJ C.5.2.**  **Učenik opisuje značenje popularnokulturnih tekstova u kontekstu svakodnevnoga života.** | **- samostalno povezuje popularnokulturne**  **tekstove sa svakodnevnim životom** | **- samostalno povezuje popularnokulturne**  **tekstove sa svakodnevnim životom** | **- samostalno povezuje popularnokulturne tekstove sa**  **svakodnevnim**  **životom** | **- samostalno povezuje popularnokulturne**  **tekstove sa svakodnevnim životom** |
| * rijetko uočava vezu teksta i svijeta koji ga okružuje * uz pomoć učitelja opisuje značenje popularnokulturnih tekstova i povezuje ih sa svakodnevnim životom * uz pomoć učitelja uočava priču kao temelj popularnokulturnih tekstova * uz pomoć učitelja objašnjava pojam popularne kulture | -povremeno uočava vezu teksta i svijeta koji ga okružuje   * djelomično samostalno opisuje značenje popularnokulturnih tekstova i povezuje ih sa svakodnevnim životom * djelomično samostalno uočava priču kao temelj popularnokulturnih tekstova * djelomično samostalno objašnjava pojam popularne kulture | - uglavnom redovito uočava vezu teksta i svijeta koji ga okružuje  - uglavnom samostalno opisuje značenje popularnokulturnih tekstova i povezuje ih sa svakodnevnim životom  - uglavnom samostalno uočava priču kao temelj popularnokulturnih tekstova  - uglavnom samostalno objašnjava pojam popularne kulture | - redovito uočava vezu teksta i svijeta koji ga okružuje   * samostalno opisuje značenje popularnokulturnih tekstova i povezuje ih sa svakodnevnim životom   - samostalno uočava priču kao temelj popularnokulturnih tekstova  - samostalno objašnjava pojam popularne kulture |
| **C.5.3. Učenik**  **posjećuje kulturne događaje u fizičkome i virtualnome okružju.** | Ishod se ne vrednuje. Prati se sudjelovanje učenika. | | | |